حضرت بلال ؓ کی آواز نہایت بلند وبالا و دلکش تھی،ان کی ایک صدا توحید کے متوالوں کو بے چین کر دیتی تھی ، مرد اپنا کاروبار ، عورتیں شبستان حرم اور بچے کھیل کود چھوڑ کر والہانہ وارفتگی کے ساتھ ان کے ارد گرد جمع ہو جاتے ، جب خدائے واحد کے پرستاروں کا مجمع کافی ہو جاتا تو نہایت ادب کے ساتھ آستانہ نبوت پر کھڑے ہوکر کہتے حی علی الصلوۃ ، حی علی الفلاح ، الصلوۃ یا رسول اللہ ! یعنی یارسول اللہ نماز تیار ہے،غرض آپ تشریف لاتے اور حضرت بلال رضی اللّٰہ تعالیٰ عنہ کی صدائے سامعہ نواز تکبیر اقامت کے نعروں سے بندگانِ توحید کو بارگاہِ ذوالجلال والاکرام میں سر بسجود ہونے کے لیے صف بصف کھڑا کر دیتی ۔
Entity: چین — Type: /location, /location/country, /organization/sports_team, /person, /organization